চাকুরীতে পদোন্নতি পেয়ে মাসুদ শিকদার এলাকায় একটি বাহিনী তৈরি করেন। এদের দিয়ে তিনি ক্ষমতাসীন দল আওয়ামীলীগকে ২গ্রুপে বিভক্ত করে আন্ডার গ্রাউন্ডে কাজ করেন তিনি। আর তা পরিচিত লাভ করে মাসুদ বাহিনী নামে। এস আই হয়ে তিনি সোয়াইতপুর বাজারে ৫শতক জমি ক্রয় করে চারদিকে বাউন্ডারী এবং হাফ বিল্ডিং বাড়ী নির্মাণ করেন আনুমানিক ৩৫লাখ টাকা ব্যয়ে। সেখানে ভাড়াটিয়া তুলেছেন যারা নারীদের দিয়ে দেহ ব্যবসা করেন বলে এলাকাবাসী অভিযোগ করেন। আর তিনি যেদিন আসতেন সেদিন তার গ্রুপের নেতৃত্বে সেখানে মদ ও গাজার আসর জমতো। স্থানীয় ছাত্রলীগের সোহেল, সবুজ ও জুলহাসের নেতৃত্বে গঠিত গ্রুপ দিয়ে মাসুদ শিকদার ঢাকায় চাঁদাবাজি শুরু করেন। তদন্তে প্রমাণ পাওয়ায় ইউনিয়ন ছাত্রলীগের সভায় সর্ব সম্মতিক্রমে এনায়েতপুর ইউনিয়ন ছাত্রলীগ নেতা সোহেল, সবুজ ও জুলহাসকে অব্যহতি দিয়ে উপজেলা ছাত্রলীগকে প্রয়োজনীয় ব্যবস্থা গ্রহণের জন্য সুপারিশ করা হয়।